**2017. évi szakmai programterv**

**Szombathelyi Egyházmegyei Karitász**

**Rév Szenvedélybeteg Közösségi Gondozó**

A RÉV Szenvedélybeteg Közösségi Gondozó szenvedélybetegek részére nyújtott közösségi ellátása 2017. évben is, a korábbi évekhez hasonlóan, a következő szolgáltatásokkal várja a szenvedélybetegek és hozzátartozóik körét. Filozófiánk szerint a negatív folyamatok megállíthatók és megfordíthatók, a változásra és a felépülésre mindig van lehetőség.

***Nyújtott szolgáltatásaink a következők:***

* ***Problémaelemzés, problémamegoldás:*** a személyes célok meghatározása, a változtatásra motiváló tényezők feltárása, problémamegoldó beszélgetések.
* ***Készségfejlesztés:*** életvitellel kapcsolatos tréningek szervezése vagy közvetítése, az önellátásra való képesség javítása és fenntartása.
* ***Tájékoztatás a betegséggel, annak kezelésével kapcsolatos tudnivalókról, teendőkről.***
* ***Pszicho-szociális rehabilitáció:*** a munkához való hozzájutás segítése, a szabadidő szervezett eltöltésének segítése, szabadidős, önsegítő csoportok, támogató hálózatok szerveződésének segítése, tanácsadás, információnyújtás az egészségügyi, szociális, gyermekvédelmi ellátások és szolgáltatások, valamint a foglalkoztatási, oktatási, lakhatási lehetőségek igénybevételéről.

A célok elérése érdekében fontosnak tartjuk a motivációt, az önálló életre való képesség fejlesztését, a munkaerőpiacra való reintegrálódást, a szabadidő hasznos eltöltését, életviteli készségek fejlesztését, problémamegoldó készség fejlesztését. Ezen célok megteremtését szolgálják az egyéni terápiás kapcsolat mellett a csoportfoglalkozásaink is.

A szenvedélybeteg közösségi ellátásban célunk, hogy az általunk gondozott szenvedélybetegek teljes jogú tagjai maradjanak a társadalomnak és reintegrálódjanak a közösségbe. Feladatunk, hogy komplex pszicho-szociális ellátást biztosítsunk gondozottaink számára, mely egyéni terápiás kapcsolatból és a csoportmódszer alkalmazásából tevődik össze.

A szolgáltatás igénybevétele ingyenes és önkéntes jelentkezés alapján történik. A hozzánk fordulókat felekezeti hovatartozás nélkül fogadjuk.

Továbbra is heti 40 órában, rugalmas munkaidőben kívánjuk nyújtani szolgáltatásunkat, alkalmazkodva a klienseink igényeihez és szükségleteihez.

Intézményünkben a szolgáltatásaink igénybevételének az ideje (nyitva tartás) megváltozott:

**hétfő-csütörtök-péntek:** 8.00-16.00 óráig

**kedd-szerda:** 8.00-18.00 óráig

Az érintetteket és hozzátartozóikat a szolgálat nyitva álló helyiségeiben valamint lakókörnyezetükben is ellátjuk szolgáltatásainkkal. Az érdeklődök számához igazodva 2017-ben továbbra is kívánjuk működtetni a már meglévő : Életmód, Szabadidős, Biblia, Érintett, Kórház csoportjainkat, illetve az újonnan létrehozott foglalkozásainkat: Színjátszó, Hozzátartozói csoportot, Kultúrklubot és az Ifi klubot. Fontosnak tartjuk a már megkezdett munkát a gencsi, kőszegi és a szombathelyi Gyermekotthonokban.

Kiemelt szerepet tulajdonítunk a jelenlegi társadalmi helyzet okozta aktuális élethelyzeteknek. A szenvedélybetegség hátterében általában van egy tartósan fennálló akut feszültséghelyzet, melyet kiválthat pl.: munkanélküliség, családi konfliktus, stb. Ezek a háttértényezők továbbra is jelen vannak. Ezért a következő évben is fokozott figyelmet fordítunk a prevenció /megelőzés/ fontosságára. Az intézményben működő Alacsonyküszöbű Szolgálattal együttműködve próbáljuk hatékonnyá tenni munkánkat, ugyanakkor segítségünkre van a Nappali ellátás nyújtotta lehetőségek is.

Kiemelt feladatunknak tekintjük az együttműködési megállapodások további bővítését iskolákkal, egészségügyi intézményekkel nemcsak a városban, hanem a megye határain túl is.

A Szolgálathoz fordulók számára személyesen, telefonon, interneten (közösségi portálok oldalain) és levélben is elérhető a szolgálat.

A további munkánkat az eddigi magas színvonalon fenntartva, még több pályázati lehetőséget, forrást keresve próbáljuk meg folytatni lehetőséget biztosítva akár közösségi terek megnyitására is, melyet korosztálytól függetlenül is igénybe lehetne venni.

***2017. évi munkaterv***

***Január-március:***

* Az NRSZH által előírt jelentési kötelezettség megtétele.
* Beszámoló elkészítése az előző tárgyévet illetően.
* Jelentés készítése a Magyar Államkincstár és a Központi Statisztikai Hivatal felé az előző tárgyévet tekintve.
* Munkamegbeszélés, szupervízió tartása havi rendszerességgel.
* A csoportfoglalkozások folyamatos szervezése és lebonyolítása (heti rendszerességgel).
* Házszentelés
* Farsangi mulatság, szabadidős programok megszervezése.
* Lelkigyakorlat, előkészület a Húsvétra, stációs miséken való részvétel.
* Csoport foglalkozások tartása a Gyermekotthonokban

***Április-június:***

* Az NRSZH által előírt jelentési kötelezettség megtétele.
* Munkamegbeszélés, szupervízió tartása havi rendszerességgel.
* A csoportfoglalkozások folyamatos szervezése és lebonyolítása (heti rendszerességgel).
* Szakmai konferencián való részvétel.
* Feltámadási körmeneten való részvétel.
* Húsvéti program.
* Tavaszköszöntő szabadidős programok szervezése, kirándulás
* Pünkösd várás
* Egyházmegyei Zarándoklat-klienseink részvételével.
* Szociális Hét programjain való aktív részvétel.
* Főiskolai hallgatók számára szakmai terep biztosítása intézménylátogatás keretében valamint szakmai előadás tartása a szenvedélybeteg ellátással kapcsolatban.
* Csoport foglalkozások tartása a Gyermekotthonokban

***Július-szeptember:***

* Munkamegbeszélés, szupervízió tartása havi rendszerességgel.
* A csoportfoglalkozások folyamatos szervezése és lebonyolítása (heti rendszerességgel).
* A Karitász táborban résztvevő gyermekeknek prevenciós előadás tartása a káros szenvedélyekről.
* Kirándulás a természetbe, őszi termények gyűjtése, nyárbúcsúztató kerti parti.
* Mária napi zarándoklat.
* Közös programok szervezése az együttműködési megállapodásban szereplő gyermekotthonok fiataljaival, kirándulások, kerti partik szervezése

***Október-december:***

* Az NRSZH által előírt jelentési kötelezettség megtétele.
* Főiskolai hallgatók számára szakmai terep biztosítása intézménylátogatás keretében valamint szakmai előadás tartása a szenvedélybeteg ellátással kapcsolatban.
* Szakmai konferencián való részvétel.
* Lelkigyakorlaton való részvétel.
* Az egészséghét rendezvényein való részvétel.
* Csoportfoglalkozások témája az ősz búcsúztatása, kirándulás.
* Egyházi ünnepekre való készülődés: Mindenszentek, Szent Márton és Szent Erzsébet ünnepe, a Szent Márton vásáron való részvétel.
* Adventi koszorú készítés csoportfoglalkozás alkalmával.
* Mikulás ünnep, Karácsonyi előkészületek-advent, közös Karácsonyi ünnepség - Misztériumjáték előadása. Közös karácsonyozás az otthonok lakóival